**EXPUNERE DE MOTIVE**

|  |
| --- |
| **Secțiunea 1****Titlul proiectului de act normativ:****LEGE pentru modificarea şi completarea Legii nr. 200/2006 privind constituirea şi utilizarea Fondului de garantare pentru plata creanţelor salariale** |
| **Secţiunea a 2-a****Motivul emiterii actului normativ****1.Descrierea situației actuale** 1. Prevederile Legii nr. 200/2006 privind constituirea şi utilizarea Fondului de garantare pentru plata creanţelor salariale, cu modificările și completările ulterioare, reglementează condiţiile privind constituirea, gestionarea, utilizarea şi controlul Fondului de garantare pentru plata creanţelor salariale, denumit în continuare Fondul de garantare.

În considerarea dispozițiilor art. 2 din Legea nr. 200/2006, cu modificările și completările ulterioare, din Fondul de garantare se asigură plata creanţelor salariale ce rezultă din contractele individuale de muncă şi din contractele colective de muncă încheiate de salariaţi cu angajatorii împotriva cărora au fost pronunţate hotărâri judecătoreşti definitive de deschidere a procedurii insolvenţei şi faţă de care a fost dispusă măsura ridicării totale sau parţiale a dreptului de administrare, denumiţi în continuare angajatori în stare de insolvenţă.Conform prevederilor alin. (3) de la art. 19 din Legea nr. 200/2006, cu modificările și completările ulterioare, cererile prevăzute la alin. (1), referitoare la stabilirea cuantumului creanţelor salariale cuvenite salariaţilor şi efectuarea plăţii acestora şi la alin. (2), privind stabilirea cuantumului creanţelor salariale cuvenite salariaţilor şi la efectuarea plăţii acestora, vor fi însoţite de documente care să ateste că împotriva angajatorului a fost pronunţată o hotărâre judecătorească definitivă de deschidere a procedurii insolvenţei şi a fost dispusă măsura ridicării totale sau parţiale a dreptului de administrare.1. Conform dispozițiilor art. 40 din Legea nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, organele care aplică procedura sunt: instanţele judecătoreşti, judecătorul-sindic, administratorul judiciar şi lichidatorul judiciar.

Printre atribuțiile judecătorului – sindic, enumerate la art. 45 din Legea nr. 85/2014, cu modificările și completările ulterioare, se regăsesc pronunţarea motivată a hotărârii de deschidere a procedurii insolvenţei şi, după caz, de intrare în faliment, atât prin procedura generală, cât şi prin procedura simplificată, judecarea opoziţiei creditorilor la deschiderea procedurii precum și desemnarea motivată, prin sentinţa de deschidere a procedurii, după caz, a administratorului judiciar provizoriu/lichidatorului judiciar provizoriu, solicitat de creditorul care a depus cererea de deschidere a procedurii ori de către debitor, dacă cererea îi aparţine acestuia. Raportat la dispozițiile art. 65 din Legea nr. 85/2014, cu modificările și completările ulterioare, procedura începe pe baza unei cereri introduse la tribunal de către debitor, de către unul sau mai mulţi creditori, ori de către persoanele sau instituţiile prevăzute expres de lege.Cu referire la deschiderea procedurii de insolvență, prevederile art. 71 din Legea nr. 85/2014, cu modificările și completările ulterioare, stabilesc că dacă cererea debitorului corespunde condiţiilor prevăzute la art. 66, judecătorul-sindic va pronunţa o încheiere de deschidere a procedurii generale, iar dacă prin declaraţia făcută potrivit prevederilor art. 67 alin. (1) lit. g) debitorul îşi arată intenţia de a intra în procedura simplificată ori se încadrează în una dintre categoriile prevăzute la art. 38 alin. (2), judecătorul va pronunţa o încheiere de deschidere a procedurii simplificate. În considerarea art. 73 din Legea nr. 85/2014, cu modificările și completările ulterioare, prin sentința de deschidere a procedurii generale, judecătorul-sindic desemnează un administrator judiciar provizoriu, iar în cazul deschiderii procedurii simplificate desemnează un lichidator judiciar provizoriu, dispunând efectuarea notificărilor prevăzute la [art. 100](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68004018&d=2020-10-01#p-68004018) din lege. Textul art. 75 din din Legea nr. 85/2014, cu modificările și completările ulterioare, de la data deschiderii procedurii se suspendă de drept toate acţiunile judiciare, extrajudiciare sau măsurile de executare silită pentru realizarea creanţelor asupra averii debitorului iar valorificarea drepturilor acestora se poate face numai în cadrul procedurii insolvenţei, prin depunerea cererilor de admitere a creanţelor. De aemenea, la data rămânerii definitive a hotărârii de deschidere a procedurii, atât acţiunea judiciară sau extrajudiciară, cât şi executările silite suspendate încetează.Conform prevederilor art. 85 alin. (1), (3) și (4) din Legea nr. 85/2014, cu modificările și completările ulterioare, deschiderea procedurii insolvenței ridică debitorului dreptul de administrare, constând în dreptul de a-şi conduce activitatea, de a-şi administra bunurile din avere şi de a dispune de acestea dacă nu şi-a declarat intenţia de reorganizare în condiţiile art. 67 alin. (1) lit. g) din lege], judecătorul-sindic putând să ordone ridicarea, în tot sau în parte, a dreptului de administrare al debitorului odată cu desemnarea unui administrator judiciar iar dreptul de administrare al debitorului încetează de drept la data la care se dispune deschiderea falimentului. Totodată, salariații, în calitate de creditori, în temeiul art. 85 alin. (5) din Legea nr. 85/2014, cu modificările și completările ulterioare, pot oricând adresa judecătorului-sindic o cerere de a se ridica debitorului dreptul de administrare, cu condiţia dovedirii pierderilor continue din averea debitorului sau lipsa probabilităţii de realizare a unui plan raţional de activitate. |
| **2.Schimbări preconizate** Prezentul proiect de act normativ vizează modificarea prevederilor Legii nr. 200/2006 privind constituirea şi utilizarea Fondului de garantare pentru plata creanţelor salariale, cu modificările și completările ulterioare, după cum urmează:* Eliminarea din textul art.2 din lege a tezei referitoare la dispunerea măsurii ridicării totale sau parţiale a dreptului de administrare în contextul asigurării din Fondul de garantare a plății creanţelor salariale ce rezultă din contractele individuale de muncă şi din contractele colective de muncă încheiate de salariaţi cu angajatorii împotriva cărora au fost pronunţate hotărâri judecătoreşti definitive de deschidere a procedurii insolvenţei.
* Eliminarea condiției prevăzută la alin. (3) de la art. 19 din lege, referitoare la însoțirea cererilor privind stabilirea cuantumului creanţelor salariale cuvenite salariaţilor și efectuarea plăţii acestora, prevăzute la alin. (1) şi la alin. (2) de la art. 19 din lege, de documente care să ateste că împotriva angajatorului a fost dispusă măsura ridicării totale sau parţiale a dreptului de administrare.

Prin hotărârea de declarare a stării de insolvență, în condițiile reglementate de Legea nr. 85/2014, cu modificările și completările ulterioare, citate anterior, sunt îndeplinite condițiile privind considerarea stării de insolvență pentru un angajator și lipsirea, în tot sau în parte, a angajatorului de activele sale și numirea unui judecător sindic, așa cum prevede, la art.2 alin.(1), Directiva 2008/94/CE a Parlamentului European și a Consiliului privind protecția lucrătorilor salariați în cazul insolvenței angajatorului. În acest context, apreciem că cererile prevăzute la alin. (1) și (2) de la art. 19 din Legea nr. 200/2006, cu modificările și completările ulterioare, referitoare la stabilirea cuantumului creanţelor salariale cuvenite salariaţilor şi efectuarea plăţii acestora, respectiv stabilirea cuantumului creanţelor salariale cuvenite salariaţilor şi la efectuarea plăţii acestora, pot fi însoţite doar de documente care să ateste că împotriva angajatorului a fost pronunţată o hotărâre judecătorească definitivă de deschidere a procedurii insolvenţei, fără a mai fi necesare documente care să probeze că a fost dispusă măsura ridicării totale sau parţiale a dreptului de administrare. |
| **3.Alte informaţii** Nu este cazul |
| **Secţiunea a 3-a****Impactul socioeconomic al proiectului de act normativ** |
| **1. Impactul macroeconomic:** Proiectul de act normativ nu se referă la acest subiect. |
| **11. Impactul asupra mediului concurenţial şi domeniului ajutoarelor de stat:** Proiectul de act normativ nu se referă la acest subiect. |
| **2. Impactul asupra mediului de afaceri:** Proiectul de act normativ nu se referă la acest subiect. |
| **21 Impactul asupra sarcinilor administrative:** Proiectul de act normativ nu se referă la acest subiect. |
| **22 Impactul asupra întreprinderilor mici şi mijlocii:** Proiectul de act normativ nu se referă la acest subiect. |
| **3. Impactul social:** Proiectul de act normativ nu se referă la acest subiect. |
| **4. Impactul asupra mediului:** Nu este cazul |
| **5. Alte informaţii:**  |
|  |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| Indicatori | Anul curent | Următorii 4 ani | Media pe 5 ani  |
| 1 | 2 | 3 | 4 | 5 | 6 | 7 |
| **1.** **Modificări ale veniturilor bugetare, plus/minus, din care:***a) buget de stat, din acesta:*1. impozit pe profit
2. impozit pe venit

*b) bugete locale:*1. impozit pe profit
2. *bugetul asigurărilor sociale de stat:*
3. contribuţii de asigurări
 |  |  |  |  |  |  |
| **2. Modificări ale cheltuielilor bugetare, plus/minus, din care:**1. *buget de stat, din acesta:*
2. cheltuieli de personal
3. bunuri şi servicii
4. *bugete locale:*
5. impozit pe profit
6. *bugetul asigurărilor sociale de stat:*
7. contribuții de asigurări
 |  |  |  |  |  |  |
| **3. Impact financiar, plus/minus, din care:** *a)buget de stat*1. *bugete locale*
2. *bugetul asigurărilor sociale de stat*
 |  |  |  |  |  |  |
| **4. Propuneri pentru acoperirea creşterii cheltuielilor bugetare** |  |  |  |  |  |  |
| **5. Propuneri pentru a compensa reducerea veniturilor bugetare** |  |  |  |  |  |  |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | Nu este cazul |
| **7. Alte informaţii** |  |
| **Secţiunea a 5-a****Efectele proiectului de act normativ asupra legislației în vigoare** |
| **1. Măsuri normative necesare pentru aplicarea prevederilor proiectului de act normativ:****a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**Hotărârea Guvernului nr. 1850/2006 pentru aprobarea Normelor metodologice de aplicare a prevederilor Legii nr. 200/2006 privind constituirea şi utilizarea Fondului de garantare pentru plata creanţelor salariale, cu modificările și completările ulterioare.1. **acte normative ce urmează a fi elaborate în vederea implementării noilor dispoziţii:**

Proiectul de hotărâre a Guvernului pentru modificarea și completarea Normelor metodologice de aplicare a prevederilor Legii nr. 200/2006 privind constituirea şi utilizarea Fondului de garantare pentru plata creanţelor salariale, aprobate prin Hotărârea Guvernului nr. 1850/2006, cu modificările și completările ulterioare.  |
| **11. Compatibilitatea proiectului de act normativ cu legislaţia în domeniul achiziţiilor publice****a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;**Proiectul de act normativ nu se referă la acest subiect. |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**  Proiectul de act normativ nu se referă la acest subiect. |
| **3. Măsuri normative necesare aplicării directe a actelor normative comunitare:** Proiectul de act normativ nu se referă la acest subiect. |
| **4. Hotărâri ale Curţii de Justiţie a Uniunii Europene:** Proiectul de act normativ nu se referă la acest subiect. |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:** Proiectul de act normativ nu se referă la acest subiect. |
| **6. Alte informaţii:** **N**u este cazul |
| **Secţiunea a 6-a****Consultările efectuate în vederea elaborării proiectului de act normativ** |
| 1. **Informaţii privind procesul de consultare cu organizaţii neguvernamentale, institute de cercetare şi alte organisme implicate:**

Proiectul de act normativ nu se referă la acest subiect. |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ:** Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale,** **în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale**, **în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**Proiectul de act normativ nu se referă la acest subiect. |
| **5. Informaţii privind avizarea de către:**a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de ConturiProiectul de act normativ va fi supus avizării Consiliului Legislativ și Consiliului Economic și Social. |
| **6. Alte informaţii:** Nu este cazul.  |
| **Secţiunea a 7-a****Activităţi de informare publică privind elaborarea****şi implementarea proiectului de act normativ** |
| **1.Informarea societăţii civile cu privire la necesitatea elaborării proiectului de act normativ.** În procesul de elaborare a prezentului proiect de act normativ au fost respectate regulile procedurale aplicabile pentru asigurarea transparenței decizionale prevăzute de Legea nr. 52/2003 privind transparența decizională în administrația publică, republicată.Prezentul proiect de act normativ a fost supus comentariilor publicului prin publicarea pe pagina de internet a Ministerului Muncii și Justiției Sociale, în perioada ………………………. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice**Proiectul de act normativ nu se referă la acest subiect. |
| **1.Alte informaţii** Nu este cazul. |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**: Proiectul de act normativ nu se referă la acest subiect. |
| **2. Alte informaţii.** Nu este cazul |

**Față de cele prezentate mai sus, a fost elaborată prezenta Lege pentru modificarea şi completarea Legii nr. 200/2006 privind constituirea şi utilizarea Fondului de garantare pentru plata creanţelor salariale, cu modificările și completările ulterioare.**

**MINISTRUL MUNCII ȘI PROTECȚIEI SOCIALE**

**Victoria Violeta ALEXANDRU**

**AVIZAT:**

 **VICEPRIM-MINISTRU**

###  Raluca TURCAN

 **MINISTRUL AFACERILOR EXTERNE**

 **Bogdan - Lucian AURESCU**

**MINISTRUL FINANŢELOR PUBLICE**

**Florin - Vasile CÎȚU**

**MINISTRUL JUSTIȚIEI**

**Marian - Cătălin PREDOIU**